Okresná prokuratúra Bratislava II 
Kvetná 13, 820 05 Bratislava 25

Sp. zn. : 3 Pv 734/07/1102	Bratislava II, 1.4.2014
EEČ : 2-9-109-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 

- spoločne s XXXXX, nar. XXXXX dňa 28.5.2007 v čase od 19.00 hod. do 29.5.2007 v Bratislave na Tokajíckej ulici pri stánku TABAK FANT vykonali vlámanie do chladiaceho boxu FV-650 a to tak že, doposiaľ nezisteným kovovým predmetom vypáčili visiaci zámok na dverách, poškodili elektromagnetický zámok dverí a následne po vniknutí z boxu odcudzili 20 ks energetických nápojov v plechovkách, 7 ks Fantu, 26 ks Coca cola, 8 ks Coca cola light, 26 džúsov ICE -- jahoda, 16 džúsov ICE - multi, 18 džúsov ICE - pomaranč, 33 ks Nestea-zelený, 16 ks Nestea-citrón, 17 ks Nestea-broskyňa, 7 ks Bonaqua - citrón, čím poškodenému XXXXX XXXXX Modra Komenského č.12, bola spôsobená škoda krádežou vo výške 5.324-Sk (176,72,-EUR) a poškodením chladiaceho boxu bola spôsobená škoda spoločnosti COCA-COLA BEVERAGES Slovakia s.r.o. XXXXX č.1. vo výške 2.052-Sk (68,10,-EUR), 

- dňa 29.05.2007 v čase od 19.00 hod. do 30.05.2007 do 05.15 hod. v Bratislave na Tokajíckej ulici pri stánku TABAK FANT znovu vykonal vlámanie do chladiaceho boxu FV -650 a to tak že, doposiaľ nezisteným predmetom vypáčil visiaci zámok na dverách a následne po vniknutí z boxu odcudzil 20 ks Coca cola a Sprite, 10 džúsov ICE, 2 ks energetické nápoje, 4 ks Bonaqua - citrón, čím poškodenému XXXXX - ZAS FANT Modra Komenského č.12, spôsobil škodu vo výške 884-Sk (29,34,-EUR), 

- v čase od 18.00 hod. dňa 23.5.2007 do 05.30 hod. dňa 24.5.2007 v Bratislave na Miletičovej ulici, v priestoroch verejného trhoviska pri bufete "Mňamky u Alenky", bez použitia násilia odcudzil z vonkajšej chladničky zn. Coca Cola 21 ks 0,25 l plechoviek Nescafé, 8 ks 0,25 l plechoviek nápoja Burn, 28 ks. nápojov Cappy rôznych druhov a 12 ks nápojov Ľadový čaj s rôznymi príchuťami, čím poškodenému XXXXX, nar. XXXXX, bytom XXXXX spôsobil škodu vo výške 1.922,- Sk (63,80,-EUR), 
- spoločne s  XXXXX, nar. XXXXX čase od 13.00 hod. dňa 19.05.2007 do 06.30 hod. dňa 21.05.2007 v Bratislave na Páričkovej ulici vykonali vlámanie do chladiaceho zariadenia pri novinovom stánku tým spôsobom, že XXXXX dával pozor a XXXXX sa za pomoci kovovej tyče vlámal do vonkajšej chladničky FV-650 tým spôsobom, že vytrhol kovový kryt chladničky zabezpečený dvoma zámkami, následne vylomil elektromagnetický zámok na sklenených dverách chladničky, z ktorej následne odcudzili celkom 79 ks nealkoholických nápojov rôznych značiek, čím poškodenej XXXXX, nar. XXXXX, trvale bytom XXXXX spôsobili na odcudzených veciach škodu 2.580,10 Sk (85,64,-EUR) a spoločnosti COCA-COLA Beverages Slovakia, s.r.o. Bratislava, Tuhovská ul. č. 1 škodu vo výške 1552,- Sk (51,50,-EUR) na poškodení chladničky 

- spoločne s  XXXXX, nar. XXXXX v čase o 01.00 hod. dňa 9.6.2007 v Bratislave na Zlatých pieskoch pri bufete U kozla na začiatku pláže, vykonali vlámanie do vonkajšej chladničky FV-650 tým spôsobom, že zatiaľ čo XXXXX dával pozor, XXXXX sa za pomoci skrutkovača vlámal do chladničky tým spôsobom, že vytrhol kovový kryt zabezpečený dvoma zámkami, následne vylomil elektromagnetický zámok na sklenených dverách chladničky, z ktorej následne odcudzili nápoje rôznych značiek, čím poškodenému XXXXX, nar. XXXXX, trvale bytom XXXXX spôsobili škodu na odcudzených veciach vo výške 3.912,- Sk (129,85,-EUR) a spoločnosti COCA-COLA Beverages Slovakia, s.r.o. Bratislava, Tuhovská ul. č. 1 škodu vo výške 720,- Sk (23,90,-EUR) na poškodení vonkajšej chladničky FV-650, 

- spoločne s XXXXX, nar. XXXXX v čase o 01.00 hod. dňa 9.6.2007 v Bratislave na Zlatých pieskoch pri bufete U šťuky vykonali vlámanie do vonkajšej chladničky FV-650 tým spôsobom, že zatiaľ' čo XXXXX dával pozor, XXXXX sa za pomoci skrutkovača vlámal do chladničky tým spôsobom, že vytrhol kovový kryt zabezpečený dvoma zámkami, následne vylomil elektromagnetický zámok na sklenených dverách chladničky, z ktorej následne odcudzili nápoje rôznych značiek, čím poškodenej XXXXX, nar. XXXXX, trvale bytom XXXXX spôsobili škodu na odcudzených veciach vo výške 2.010,- Sk (66,72,-EUR) a spoločnosti COCA-COLA Beverages Slovakia, s.r.o. Bratislava, Tuhovská ul. Č. 1 škodu vo výške 720,- Sk (23,90,-EUR) na poškodení vonkajšej chladničky 

-spoločne  s XXXXX, nar. XXXXX v čase od 22.00 hod do 23.00 hod. dňa 2.6.2007 v Bratislave na Miletičovej ulici, v priestoroch verejného trhoviska pri stánku E1 vykonali vlámanie do vonkajšej chladničky FV-650 tým spôsobom, že zatiaľ čo XXXXX dával pozor, XXXXX sa za pomoci noža vlámal do chladničky tým spôsobom, že vytrhol kovový kryt zabezpečený dvoma zámkami, následne vylomil elektromagnetický zámok na sklenených dverách chladničky, z ktorej následne odcudzili nápoje rôznych značiek, bagety, hamburgery a obložené rohlíky a následne dňa 3.6.2007 v čase od 22.00 hod. do 23.00 hod. sa XXXXX na miesto vrátil a sám vybral z chladničky nezistený počet nápojov a bagiet, čím poškodenému XXXXX, nar. XXXXX, trvale bytom XXXXX spôsobili škodu na odcudzených veciach vo výške 6.925,- Sk (229,87,-EUR) a spoločnosti COCA-COLA Beverages Slovakia, s.r.o. Bratislava, Tuhovská ul. č. 1 škodu vo výške 1.552,- Sk (51,50,-EUR) na poškodení chladničky,

- spoločne s XXXXX, nar. XXXXX v čase od 15.00 hod. dňa 26.05.2007 do 05.30 hod. dňa 28.05.2007 v Bratislave na Miletičovej ulici, v priestoroch verejného trhoviska pri bufete Mňamky u Alenky bez použitia násilia, odcudzili z vonkajšej chladničky 54 ks nealkoholických nápojov rôznych značiek, čím poškodenému XXXXX, nar. XXXXX, trvale bytom XXXXX spôsobili škodu na odcudzených veciach vo výške 983,- Sk (32,60,-EUR), 

- spoločne s ďalším doposiaľ neustáleným páchateľom v čase okolo 1.45 hod. dňa 17.6.2008 v Bratislave na autobusovej stanici Mlynské Nivy pri bufete Okienko, vykonali krádež vlámaním do chladničky nápojov s nápisom Coca Cola tak, že nezisteným predmetom ohli na chladničke železnú petlicu, ktorá bola umiestnená po šírke chladničky v strednej časti, pričom pravú stranu petlice vypáčili z miesta, následne poškodili 2 ks zámkov umiestnených v spodnej časti krytky, krytku ako aj dvere v spodnej časti vypáčili a z chladničky odcudzili 6 ks minerálok zn. Bonaqa objemom 0,5 l v hodnote 132,-Sk (4,40,-EUR), čím XXXXX, nar. XXXXX s miestom podnikania XXXXX nespôsobili žiadnu škodu a spol. Coca-cola HBC SR s.r.o. Bratislava spôsobili škodu poškodením vo výške 1.956,-Sk (64,93,-EUR),

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Ružinov- východ pod ČVS: ORP-2409/1-OSV-B2/2007 zo dňa  14.06.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a dňa 25.06.2007 bolo v zmysle § 206 ods.1 Tr. poriadku pre uvedený skutok vznesené obvinenie XXXXX a XXXXX, ktorí sa ho mali dopustiť formou spolupáchateľstva podľa § 20 Trestného zákona, na tom skutkovom podklade ako je uvedený vo výrokovej časti tohto uznesenia. 
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Ružinov- východ pod ČVS: ORP-2603/2-OSV-B2/2007 zo dňa 27.07.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a súčasne bolo pre uvedený skutok vznesené v zmysle § 206 ods.1 Tr. poriadku XXXXX, ktorý sa ho mal dopustiť, na tom skutkovom podklade ako je uvedený vo výrokovej časti tohto uznesenia. 
	Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Ružinov- východ pod ČVS: ORP-2033/2-OSV-B2/2007 zo dňa 21.05.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a dňa 12.06.2007 bolo pre uvedený skutok vznesené v zmysle § 206 ods.1 Tr. poriadku obvinenie XXXXX a XXXXX, ktorí sa ho mali dopustiť, na tom skutkovom podklade ako je uvedený vo výrokovej časti tohto uznesenia. 
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Slovnaft pod ČVS: ORP-2343/4-OSV-B2/2007 zo dňa 09.06.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a dňa 12.06.2007 bolo pre uvedený skutok vznesené v zmysle § 206 ods.1 Tr. poriadku XXXXX a XXXXX, ktorí sa ho mali dopustiť, na tom skutkovom podklade ako je uvedený vo výrokovej časti tohto uznesenia. 
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Slovnaft pod ČVS: ORP-2344/4-OSV-B2/2007 zo dňa 09.06.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a dňa 12.06.2007 bolo pre uvedený skutok vznesené v zmysle § 206 ods.1 Tr. poriadku XXXXX a XXXXX, ktorí sa ho mali dopustiť, na tom skutkovom podklade ako je uvedený vo výrokovej časti tohto uznesenia. 
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Ružinov- západ pod ČVS: ORP-2367/2-OSV-B2/2007 zo dňa 12.06.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a súčasne bolo pre uvedený skutok vznesené v zmysle § 206 ods.1 Tr. poriadku XXXXX a XXXXX, ktorí sa ho mali dopustiť, na tom skutkovom podklade ako je uvedený vo výrokovej časti tohto uznesenia. 
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Ružinov- západ pod ČVS: ORP-2430/2-OSV-B2/2007 zo dňa 20.06.2007 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.f) Trestného zákona a súčasne bolo pre uvedený skutok vznesené v zmysle § 206 ods.1 Tr. poriadku XXXXX, ktorý sa ho mal dopustiť, na tom skutkovom podklade ako je uvedený vo výrokovej časti tohto uznesenia. 
Uznesením povereného príslušníka Okresného riaditeľstva PZ Bratislava II, Oddelenie skráteného vyšetrovania Ružinov- východ pod ČVS: ORP-2380/1-OSV-B2/2008 zo dňa 17.06.2008 bolo v zmysle § 199 ods.1 Tr. poriadku začaté trestné stíhanie pre úmyselný prečin krádeže podľa § 212 ods.2 písm.a) Trestného zákona a súčasne bolo pre uvedený skutok vznesené v zmysle § 206 ods.1 Tr. poriadku XXXXX, ktorý sa ho mal dopustiť, na tom skutkovom podklade ako je uvedený vo výrokovej časti tohto uznesenia.

V priebehu vyšetrovania došlo k spojeniu všetkých skutkov obvineného XXXXX na spoločné konanie, nakoľko všetky vyššie uvedené trestné činy tvoria jeden pokračovací úmyselný prečin krádeže podľa § 212 ods.2 písm.a) Trestného zákona a vyšetrovanie bolo vedené v konaní na OR PZ v Bratislave II, Odbore kriminálnej polície, 1. oddelenie vyšetrovania pod ČVS: ORP-943/1-OVK-B2-2007.
	
V priebehu vyšetrovania bolo preukázané, že obvinený XXXXX sa dopustil pokračovacieho úmyselného prečinu krádeže tak, ako je to popísané v skutkovej vete, o čom svedčia zabezpečené dôkazy a to výsluchy svedkov - poškodených: XXXXX, XXXXX, XXXXX, XXXXX, XXXXX, XXXXX, XXXXX, XXXXX, výsluchy svedkov: XXXXX, XXXXX, XXXXX,  XXXXX, ako aj listinné dôkazy, fotodokumentácia a rovnako aj priznanie sa obvineného ku všetkým skutkom, ktoré sa mu kladú za vinu.

 	Preskúmaním na vec sa vzťahujúceho spisového materiálu  som dospela k záveru že u obvineného XXXXX  trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený.

	XXXXX súdu Bratislava 1, sp. zn. XXXXX zo dňa XXXXX bol obvinený XXXXX odsúdený za trestný čin krádeže podľa §14, § 20 k § 212 ods.2 písm.a) Trestného zákona a pre trestný čin poškodzovania cudzej veci podľa § 20 k § 245 ods.1 Trestného zákona na nepodmienečný trest odňatia slobody vo výmere 2 roky v ústave na výkon trestu odňatia slobody so stredným stupňom stráženia. 

XXXXX súdu Bratislava 1, sp. zn. XXXXX zo dňa XXXXX bol obvinený XXXXX odsúdený za pokus zločinu ublíženia na zdraví podľa § 14 ods.1, § 155 ods.1 Trestného zákona v jednočinnom súbehu s prečinom výtržníctva podľa § 364 ods.1 písm.a), ods.2 písm.b) Trestného zákona s poukazom na § 138 písm.a) Trestného zákona na nepodmienečný trest odňatia slobody vo výmere 5 rokov so zaradením do ústavu na výkon trestu odňatia slobody so stredným stupňom stráženia. 

	Podľa § 215 ods. 2 písm. a) môže prokurátor zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Trest, ktorý platný trestný zákon ukladá za trestný čin krádeže podľa § 212 ods.2 písm.a) Trestného zákona je možné uložiť v rozmedzí trestnej sadzby 0 až 2 roky. 

Obvinený XXXXX spáchal skutok v dňoch od 19.05.2007 až 17.06.2008. Z uvedeného vyplýva, že pre skutok, ktorý je predmetom tohto trestného stíhania, by prichádzal do úvahy súhrnný trest, avšak vzhľadom na čas spáchania skutku s poukazom na dobu, ktorá uplynula od jeho spáchania, vzhľadom na závažnosť konania, pre ktoré je obvinený stíhaný a vzhľadom na tresty uložené vyššie citovanými rozsudkami považujem takýto postup za  neúčelný.

 	Vzhľadom na všetky vyššie uvedené skutočnosti som dospela k záveru, že sú splnené podmienky na zastavenie trestného stíhania v zmysle § 215 ods. 2 písm. a) Tr. poriadku, nakoľko trest, ku ktorému môže viesť trestné stíhanie, je celkom bez významu popri treste, ktorý bol obvinenému pre iný čin už právoplatne uložený.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Jana Mičková
prokurátorka